**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Noteikumu projekts |
| 2. | Dokumenta nosaukums | Grozījumi Ministru kabineta 2014. gada 19. augusta noteikumos Nr. 501 “Elektronisko sakaru tīklu ierīkošanas, būvniecības un  uzraudzības kārtība”, stāsies spēkā 2021.gada 1.novembrī |
| 3. | Politikas joma un nozare vai teritorija | |  |  | | --- | --- | |  | 5. Industrijas un pakalpojumu politika -  5.2. Būvniecības politika | | |
| 4. | Dokumenta mērķgrupas | Plānotais tiesiskais regulējums ietekmēs būvniecības ierosinātājus, būvspeciālistus, institūcijas, kuras pilda būvvaldes funkcijas. |
| 5. | Dokumenta mērķis un sākotnēji identificētās problēmas būtība | Ministru kabineta noteikumu projekts “Grozījumi Ministru kabineta 2014. gada 19. augusta noteikumos Nr. 501 “Elektronisko sakaru tīklu ierīkošanas, būvniecības un uzraudzības kārtība””(turpmāk – noteikumu projekts) mērķis ir pārskatīt noteiktās procedūras un nodrošināt ērtākus risinājumus būvniecības informācijas sistēmā, samazinot būvniecības ieceres iesniegumu veidus, kā arī novērstu praksē konstatētās nepilnības.  Plānotie grozījumi:  1) tiek svītrota apliecinājuma karte, bet saglabāta vienkāršotā kārtība ar paskaidrojuma rakstu;  2) precizēts termins “iekšējais elektronisko sakaru tīkls”, nosakot, ka tas ir būves piederums atbilstoši Civillikuma 850.pantam;  3) gadījumi, kad būvniecības ieceres dokumenti nav jāsagatavo ir apkopoti vienā punktā, kas šobrīd ir atrodami visā tekstā. Arī šajos gadījumos būvniecības ierosinātājam ir pienākums ievērot trešo personu intereses, saņemt saskaņojumus (piemēram, kopīpašuma gadījumā), ja tādi nepieciešami.  4) līdzīgi kā atsevišķu inženierbūvju būvnoteikumos, būvniecības ieceres dokumentācija nebūs jāizstrādā I grupas inženierbūves atjaunošanai;  5) gadījumos, kad tiks veiktas darbības, kas pazemina būves konstrukciju drošību, nestspēju vai noturību, konstruktīvā mezgla risinājumu izstrādās būvspeciālists ēku konstrukciju projektēšanā. Būvniecības ieceres dokumentus elektronisko sakaru staba, torņa vai masta būvniecībai varēs izstrādāt būvspeciālists ēku konstrukciju projektēšanā;  6) šobrīd noteikumos ir noteikts, ka būvprojekta ekspertīzi veic trešās grupas būvēm visam būvprojektam, tai skaitā situācijas plānam un labiekārtojuma darba apjomam. Noteikumu projektā paredzēts, ka ekspertīze turpmāk veicama būvkonstrukciju daļai un tehnoloģiskajai daļai.  7) noteikumu projektā iekļauti vairāki tehniski grozījumi attiecībā uz nepieciešamās dokumentācijas iesniegšanu un informāciju, kādu būvspeciālists norāda par sevi Būvniecības informācijas sistēmā – sertifikāta numurs un darbības sfēra.  8) precizēts noteikumu 44.6.apakšpunkts, aizstājot vārdus “Latvijas Republikas pilsēta” ar Administratīvo teritoriju un apdzīvoto vietu likumā lietoto terminu “valstspilsēta”. |
| 6. | Dokumenta izstrādes laiks un plānotā virzība | Noteikumu projektu plānots izsludināt Valsts sekretāru sanāksmē 2021.gada jūnijā. |
| 7. | Dokumenti | 1) Grozījumi Ministru kabineta 2014. gada 19. augusta noteikumos Nr. 501 “Elektronisko sakaru tīklu ierīkošanas, būvniecības un uzraudzības kārtība”,  datne: EMnot\_230421\_groz501\_elektron sakari  2) Noteikumu projektu sākotnējās ietekmes novērtējuma ziņojums (anotācija),  datne: EManot\_230421\_groz501\_elektron sakari |
| 8. | Sabiedrības pārstāvju iespējas līdzdarboties | Projekta apspriešanā iespējams līdzdarboties līdz 2021. gada 10.maijam, sniedzot rakstisku viedokli atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” [7.4.1.apakšpunktam](http://likumi.lv/doc.php?id=197033#p7). |
| 9. | Pieteikšanās līdzdalībai | Lūdzam pieteikties līdzdalībai rakstiski, sniedzot viedokli par noteikumu projektu līdz 2021. gada 10.maijam, informāciju nosūtot uz e-pasta adresi [Elga.Bucinska@em.gov.lv](mailto:Elga.Bucinska@em.gov.lv) vai [pasts@em.gov.lv](mailto:pasts@em.gov.lv). Atkarībā no saņemtajiem viedokļiem tiks plānota turpmāka noteikumu projekta virzība, kā arī turpmākas sabiedrības līdzdalības nepieciešamība. |
| 10. | Cita informācija | Nav attiecināms. |
| 11. | Atbildīgā amatpersona | Būvniecības politikas departamenta vecākā referente Elga Bučinska (tālrunis: 67013032; e-pasts: [Elga.Bucinska@em.gov.lv](mailto:Elga.Bucinska@em.gov.lv)). |